Diari Oficial de la Generalitat Valenciana


Sumari del DOGV 8761, del 13-03-2020 (2020/2336)

Extracte de la Resolució de 25 de febrer de 2020, de la vicerectora d'Innovació i Transferència, per la qual es convoca el segon concurs de videoassaig «Cinemaway», de la Càtedra Demetrio Ribes de la Universitat de València.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8761

Data del DOGV
:   13-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2336


Data del document
:   25-02-2020

Organisme emissor
:   Universitat de València

Tipus de document
:   Extracte

Anàlisi jurídica

 Descriptors 

:   * distinció honorífica

Extracte de la Resolució de 25 de febrer de 2020, de la vicerectora d'Innovació i Transferència, per la qual es convoca el segon concurs de videoassaig «Cinemaway», de la Càtedra Demetrio Ribes de la Universitat de València. [2020/2336]  
BDNS (identif.): 499320.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Poden participar en aquest concurs totes les persones físiques o jurídiques que ho desitgen, siga el que siga el seu domicili físic o fiscal, sense necessitat d'estar inscrites en territori espanyol. Cada participant pot presentar dues propostes.  
  
Segon. Objecte  
L'objecte d'aquesta convocatòria és premiar el millor videoassaig sobre el món de la mobilitat urbana en el cinema. Amb el lema Moure's a l'espai, moure's en el temps, els participants han d'abordar en les seues corresponents obres el món de la mobilitat urbana en la història del cinema, siga com a metàfora o com a recurs visual en gèneres diversos (acció, bèl·lic, ciència-ficció, etc.).  
La finalitat és promoure sota un prisma insòlit i artístic l'estudi diacrònic ?fins i tot futurista?, de les maneres de transport urbà i les seues infraestructures derivades.  
  
Tercer. Bases reguladores  
https://www.uv.es/uvcatedres/Conv\_Cinemaway\_2020\_val.pdf  
  
Quarta. Quantia  
Consta en l'expedient respectiu la consignació pressupostària adequada i suficient per a atendre les obligacions de despesa que puguen derivar-se d'aquesta convocatòria.  
El premi es finança a càrrec del pressupost de la Universitat de València per a 2020, orgànica 9717019042 i específica 40833143, per un import de 1.000 euros.  
La Càtedra Demetrio Ribes estableix els guardons següents:  
- Un únic premi en metàl·lic de 1.000 euros al videoassaig més valorat segons els criteris d'avaluació estipulats en el punt 8 de les bases.  
- Dos esments honorífics sense retribució econòmica al segon i tercer videoassaig més valorat segons els criteris d'avaluació estipulats en el punt 8 de les bases.  
- Als autors i autores dels videoassajos seleccionats pel jurat, se'ls atorgarà un certificat de participació i podran ser exhibits de forma permanent en les diverses plataformes de la Càtedra Demetrio Ribes (Youtube, web, Facebook).  
La quantitat abonada com a premi està subjecta a les retencions legalment establertes d'acord amb la legislació fiscal.  
Una vegada resolt el concurs, el/la participant ha d'enviar a la Càtedra Demetrio Ribes les dades pertinents perquè comence el procés de pagament del premi.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) fins al dia 30 de juny del 2020.  
  
València, 25 de febrer de 2020.- La vicerectora d'Innovació i Transparència (p. d. la rectora, DOGV 27.06.2019): M. Dolores Real García.